**ΑΠΟΚΤΗΣΗ ΠΤΥΧΙΟΥ ΤΟΥ ΠΡΩΗΝ ΤΜΗΜΑΤΟΣ**

**ΜΗΧΑΝΙΚΩΝ ΠΛΗΡΟΦΟΡΙΚΗΣ ΤΟΥ ΑΤΕΙΘ**

Το κείμενο αυτό παρέχει πληροφορίες για τη διαδικασία απόκτησης πτυχίου από τους φοιτητές/φοιτήτριες που παρακολουθούν το Πρόγραμμα Σπουδών (ΠΣ) του πρώην Τμήματος Μηχανικών Πληροφορικής του ΑΤΕΙΘ. Βασική του στόχευση είναι να περιγράψει τη διαδικασία αυτή με έναν γενικό τρόπο, ώστε να καλύψει όλες τις περιπτώσεις, ανεξάρτητα από το έτος εισαγωγής του κάθε φοιτητή/φοιτήτριας και από το αντίστοιχο ΠΣ που ξεκίνησε να παρακολουθεί.

Το Τμήμα Πληροφορικής ξεκίνησε τη λειτουργία του το 1987 και οι πρώτοι απόφοιτοι πήραν το πτυχίο τους το Μάιο του 1991. Το πτυχίο έφερε τον τίτλο «Μηχανικός Πληροφορικής». Μετά το 2013 (με το σχέδιο «ΑΘΗΝΑ») το Τμήμα μετονομάστηκε σε «Τμήμα Μηχανικών Πληροφορικής» και ορίστηκαν τρείς Κατευθύνσεις Σπουδών:

* Μηχνικών Λογισμικού
* Μηχανικών Ηλεκτρονικών Υπολογιστών
* Μηχανικών Δικτύων

Το 2019, με τη μετεξέλιξη του ΑΤΕΙΘ σε Διεθνές Πανεπιστήμιο της Ελλάδος (ΔΙΠΑΕ) το Τμήμα Μηχανικών Πληροφορικής συνενώθηκε με το Τμήμα Ηλεκτρονικών Μηχανικών στο νέο εννιαίο «Τμήμα Μηχανικών Πληροφορικής και Ηλεκτρονικών Συστημάτων» (ΜΠΗΣ).

**Η ΕΞΕΛΙΞΗ ΤΩΝ ΠΡΟΓΡΑΜΜΑΤΩΝ ΣΠΟΥΔΩΝ ΤΟΥ ΤΜΗΜΑΤΟΣ ΜΗΧΑΝΙΚΩΝ ΠΛΗΡΟΦΟΡΙΚΗΣ**

Στη διάρκεια λειτουργίας του το Τμήμα Μηχανικών Πληροφορικής αναβάθμισε το αρχικό Πρόγραμμα Σπουδών του (Π1) τέσσερεις φορές (Προγράμματα Σπουδών Π2, Π3, Π4 και Π5).

Το αρχικό Πρόγραμμα Σπουδών, που υιοθετήθηκε με την ίδρυσή του Τμήματος ήταν το Πρόγραμμα Σπουδών του αντίστοιχου Τμήματος Πληροφορικής του ΤΕΙ Αθήνας, 6 διδακτικών +1 εξαμήνων. Από το Ακαδημαϊκό Ετος 1997-98 και στη συνέχεια τα ΠΣ έχουν διάρκεια 7 διδακτικών +1 εξαμήνων.

Η ημερομηνία έναρξης της εφαρμογής-λειτουργίας του κάθε ΠΣ φαίνεται στον παρακάτω πίνακα 1, στον οποίο αναφέρεται και η αντίστοιχη απόφαση της Γενικής Συνέλευσης του Τμήματος:

|  |  |  |
| --- | --- | --- |
| **Πρόγραμμα Σπουδών** | **Ακαδημαϊκό Ετος**  **Εναρξης Λειτουργίας** | **Απόφαση Γενικής Συνέλευσης** |
| Π1 | 1987-88 | Πρόγραμμα Τμ. Πληρ. ΤΕΙ Αθήνας |
| Π2 | 1997-98 | Αρ. Πρακτικού Γ.Σ. 5/12-03-1997 |
| Π3 | 2003-04 | Αρ. Πρακτικού Γ.Σ. 9/11-06-2003 |
| Π4 | 2011-12 | Αρ. Πρακτικού Γ.Σ. 9/08-09-2011 |
| Π5 | 2015-16 | Αρ. Πρακτικού Γ.Σ. 10/12-9-2014 |

**Πίνακας 1: Ετος έναρξης λειτουργίας των ΠΣ**

**ΔΙΑΔΙΑΚΑΣΙΑ ΑΠΟΚΤΗΣΗΣ ΠΤΥΧΙΟΥ ΑΠΟ ΦΟΙΤΗΤΕΣ/ΦΟΙΤΗΤΡΙΕΣ ΤΟΥ ΠΡΩΗΝ ΤΜΗΜΑΤΟΣ ΜΗΧΑΝΙΚΩΝ ΠΛΗΡΟΦΟΡΙΚΗΣ**

Από τη στιγμή εφαρμογής του Νέου Προγράμματος Σπουδών του Τμήματος Μηχανικών Πληροφορικής και Ηλεκτρονικών Συστημάτων (ΝΠΣ ΜΠΗΣ), το Ακαδημαϊκό Ετος 2019-20, όλοι οι φοιτητές/τριες του Τμήματος Μηχανικών Πληροφορικής του ΑΤΕΙΘ, για να ολοκληρώσουν τις σπουδές τους, εντάχθηκαν **και παρακολουθούν τα μαθήματα του νέου ΠΣ, με τους εξής ειδικούς κανόνες για τη λήψη του Πτυχίου τους**:

**(α)** Πρέπει να συμπληρώσουν **τουλάχιστον 210 ΔΜ ECTS, αθροιστικά** από τα μαθήματα που έχουν ολοκληρώσει με επιτυχία σε παλαιότερα Προγράμματα Σπουδών και από μαθήματα που θα επιλέξουν από το Νεό Πρόγραμμα Σπουδών του Τμήματος ΜΠΗΣ.

**(β**) Πρέπει στα μαθήματα αυτά να συμπεριλαμβάνονται τα **22** **υποχρεωτικά μαθήματα** **του ΝΠΣ ΜΠΗΣ ή εναλλακτικά τα αντίστοιχά τους εφόσον υπάρχουν** στα παλαιότερα Προγράμματα Σπουδών Π1, Π2, Π3, Π4 και Π5. Η αντιστοίχιση των μαθημάτων του ΠΣ ΜΠΗΣ, με τα μαθήματα των ΠΣ Π1, Π2, Π3, Π4 και Π5 δίνεται στο «**Γενικό Πίνακα Αντιστοίχισης Μαθημάτων του Τμήματος Μηχανικών Πληροφορικής**», που υπάρχει στο επισυναπτόμενο excel αρχείο (ΠΙΝΑΚΑΣ-ΑΝΤΙΣΤΟΙΧΙΣΗΣ-ΝΠΣ-ΠΡΟΣ-Π5-Π4-Π3-Π2-Π1).

**(γ)** Στο σύνολο των μαθημάτων που υπολογίζονται για τη συμπλήρωση των τουλάχιστων 210 ΔΜ ECTS **δεν μπορούν να συνυπάρχουν μαθήματα που έχουν ολοκληρωθεί σε κάποιο παλαιότερο ΠΣ και αντίστοιχά τους σε νεότερο ΠΣ**. Παραδείγματος χάριν μία φοιτήτρια που έχει ολοκληρώσει με επιτυχία το μάθημα «Αλγοριθμική και Προγραμματισμός» του Π5 δεν νοείται να έχει δηλώσει και ολοκληρώσει και το μάθημα «Δομημένος Προγραμματισμός» του ΝΠΣ ΜΠΗΣ, καθώς αυτά είναι αντίστοιχα.

**(δ) Μόνο για τους φοιτητές/τριες που έχουν εισαχθεί μετά το Σεπτέμβριο του 2013** στα μαθήματα με τα οποία συμπληρώνουν τις τουλάχιστων 210 ΔΜ ECTS, πρέπει υποχρεωτικά να **συμπεριλαμβάνονται τουλάχιστον 5 μαθήματα μίας από τις 3 κατευθύνσεις σπουδών**, η οποία θα αναγράφεται τελικά στο πτυχίο τους. Το σύνολο των μαθημάτων κάθε κατεύθυνσης έχει διευρυνθεί από νέα μαθήματα του ΝΠΣ ΜΠΗΣ (βλέπε τη σχετική λίστα στο τέλος του επισυναπτόμενου excel αρχείο (ΠΙΝΑΚΑΣ-ΜΑΘΗΜΑΤΩΝ ΚΑΤΕΥΘΥΝΣΗΣ).

Για να υπολογίσουμε το σύνολο των μαθημάτων που απαιτούνται για τη λήψη του πτυχίου ακολουθούμε τα παρακάτω βήματα:

**ΒΗΜΑ 1:** Συμβουλευόμαστε την «Αναλυτική μας Βαθμολογία» και το «Γενικό Πίνακα Αντιστοίχισης Μαθημάτων του Τμήματος Μηχανικών Πληροφορικής». Στην αριστερή στήλη του πίνακα φαίνονται τα μαθήματα του ΝΠΣ ΜΠΗΣ και στη δεξιά στήλη τα αντίστοιχά τους σε όλα τα προηγούμενα ΠΣ του Τμήματος Μηχανικών Πληροφορικής.

**ΒΗΜΑ 2:** Με βάση το έτος έτος εισαγωγής αναζητούμε το Πρόγραμμα Σπουδών (Π1,Π2, Π3, Π4 ή Π5) με το οποίο ξεκινήσαμε τις σπουδές μας (βλέπε πίνακα 1 παραπάνω). Αυτό θα μας βοηθήσει να κατανοήσουμε ποιά ακριβώς είναι τα υποχρεωτικά μαθήματα του ΝΠΣ ΜΠΗΣ ή τα αντιστοιχά τους που οφείλουμε να έχουμε ολοκληρώσει με επιτυχία.

**ΠΑΡΑΤΗΡΗΣΗ:** **Στα Προγράμματα Σπουδών Π1, Π2 και Π3 για κάποια από τα υποχρεωτικά μαθήματα του ΝΠΣ ΜΠΗΣ δεν υπάρχουν αντίστοιχα**. Στην περίπτωση αυτή ο φοιτητής/τρια δεν είναι υποχρεωμένος/η να τα έχει περάσει. Παραδείγματος χάριν ένας φοιτητής με έτος εισαγωγής το 2007 που λειτουργούσε το Π3 δεν υποχρεούται να περάσει το μάθημα «Ανάπτυξη Διαδικτυακών Συστημάτων & Εφαρμογών»

**ΒΗΜΑ 3:** Με βάση την αναλυτική μας βαθμολογία εντοπίζουμε ακριβώς ποια μαθήματα παλαιότερων ΠΣ έχουμε περάσει (υποχρεωτικά ή όχι) και υπολογίζουμε το σύνολο των ΔΜ ECTS που αντιστοιχούν σε αυτά (έστω **Χ** ΔΜ ECTS).

**ΒΗΜΑ 4:** Στο ΝΠΣ ΜΠΗΣ εντοπίζουμε τα επιπλέον μαθήματα (υποχρεωτικά ή όχι) που χρειάζεται να δηλώσουμε και να ολοκληρώσουμε με επιτυχία. Εστω ότι τα μαθήματα αυτά αντιστοιχούν σε **Υ** ΔΜ ECTS. Θα πρέπει το άθροισμα Χ+Υ να είναι μεγαλύτερο ή ισο των 210 ΔΜ ECTS.

**ΠΑΡΑΤΗΡΗΣΗ:** **Όλα τα νέα μαθήματα του ΝΠΣ ΜΠΗΣ που δεν έχουν αντίστοιχα** σε παλιαότερα ΠΣ του Τμήματος Μηχανικών Πληροφορικής μπορούν να επιλεγούν ως μαθήματα επιλογής για τη συμπλήρωση των **Υ** ΔΜ ECTS.

**ΒΗΜΑ 5: Μόνο οι φοιτητές/τριες που έχουν εισαχθεί μετά το Σεπτέμβριο του 2013** θα πρέπει να βεβαιωθούν ότι στα παραπάνω μαθήματα συμπεριλαμβάνονται τα 5 μαθήματα της Κατεύθυνσης.

28/3/2024

Δ. Σταμάτης